НАРЕДБА ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И

ПРЕМЕСТВАНЕ НА ДЕЦА В ОБЩИНСКИТЕ ДЕТСКИ ГРАДИНИ НА  
ТЕРИТОРИЯТА НА ОБЩИНА ДРЯНОВО

Раздел I Общи положения

Чл.1. С тази Наредба се определят условията и реда за записване, отписване и преместване на деца в общинските детски градини на територията на Община Дряново.

Чл.2. (1) Детските градини са институции в системата на предучилищното и училищното образоване, в които се отглеждат, възпитават, социализират и обучават деца от тригодишна възраст до постъпването им в първи клас.

1. В детските градини в първа възрастова група може да постъпят и деца при навършени 2 години към началото на учебната година на постъпването, когато са изпълнени едновременно следните условия:
2. при липса на достатъчно свободни места в яслените групи в детските градини на населеното място на територията на Община Дряново;
3. при наличие на свободни места в детските градини, обявени след началото на учебната година (15 септември);
4. по преценка и съгласие на родителя детето да се обучава и възпитава по условията и реда на Наредба №5 от 03.06.2016 г. за предучилищното образование;
5. след класиране на всички тригодишни, участващи в съответното класиране, за останалите свободни места.
6. В детските градини на територията на Община Дряново могат да се разкриват яслени групи за отглеждане на деца от 10-месечна до тригодишна възраст.
7. Заповедта за разкриване на яслени групи се издава от Кмета на Община Дряново след Решение на Общинския съвет.
8. Предучилищното образование е задължително от учебната година, която е с началото в годината на навършване на 5 годишна възраст на детето.

Чл.З. Предучилищното образование се организира във възрастови групи, както следва:

1. първа възрастова група - 3 - 4 -годишни, а в случаите на чл.2, ал. 2 от 2 до 4 годишни;
2. втора възрастова група - 4 - 5-годишни;
3. трета подготвителна възрастова група - 5 - 6-годишни;
4. четвърта подготвителна възрастова група- 6 - 7-годишни.

Чл.4. (1) Децата от възрастовите групи по чл. 3 в зависимост от броя им се разпределят в групи.

1. При недостатъчен брой за сформиране на отделна група от деца в съответната възрастова група (първа, втора, трета подготвителна, четвърта подготвителна) в детските градини може да се сформират разновъзрастови (смесени) групи.
2. Броят на групите по ал. 1 в рамките на отделните възрастови групи, както и броят на децата в тях се определят при условията на чл. 60 от Закона за предучилищното и училищното образование и Държавния образователен стандарт за физическа среда и информационно и библиотечно осигуряване на детските градини, училища и центрове за подкрепа на личностното развитие.
3. Свободни места в детската градина са местата в рамките на определения брой по чл. 60 от ЗПУО, които са останали незаети след записване на всички желаещи деца към определен момент.

Чл.5. Децата, които са на възраст по-голяма или равна на 10 месеца и по-малка от 3 години през текущата календарна година, могат да участват в класиране за разкритите яслени групи в детските градини.

Чл.6. Децата, които навършват 3 години през текущата календарна година, участват в класиране за първа възрастова група.

Чл.7. Децата във всички възрастови групи се приемат целогодишно, при наличие на свободни места.

Чл.8. Свободните места за всяка възрастова група се обявяват от директора и информацията се поставя на информационните табла за родителите в детските градини. Същата информация се публикува и на страница на Община Дряново.

Раздел II. Кандидатстване за прием

Чл.9. Кандидатстването става чрез подаване на заявление по образец от родител/настойник на детето или упълномощено от него лице, който носи отговорност за коректността на подадената информация.

Чл.10. Заявление за прием на деца в общинските детски градини се подава от първия работен ден на месец януари до 31 май на съответната календарна година, за да се сформират групите в детските градини, но може да се подават и през цялата календарна година, като приемът се осъществява в зависимост от свободните места в съответната детска градина

Чл.11. На видно място в детската градина, на електронната страницата на детската градина и на електронната страница на Община Дряново се публикуват сроковете за организиране и провеждане на приема за първа възрастова група.

Чл. 12. Отговорност на родителите/настойниците е да следят информацията за прием на децата и да спазват сроковете за кандидатстване.

Чл. 13(1) Към заявлението по чл. 9 задължително се прилагат:

1. Копие от акта за раждане на детето и лична карта на родител за сверяване на постоянния адрес;
2. Документ за здравния статус на детето, издаден от съответния здравен орган, доказващ наличието на специални образователни потребности, ако има такива;
3. Родителите/настойниците на деца, подлежащи на задължителна предучилищна подготовка на 5 и 6 г. подават в срок до 30.08. само заявление по образец, копие на акта за раждане на детето и оригинал за сверяване.
4. Към заявлението по чл. 9 се прилагат и копия на следните документи, доказващи ползване на предимство при извършване на класирането
5. Адресна регистрация по настоящ адрес със справка за настоящ адрес:
6. Акт или актове за раждане на трето или следващо дете на многодетни семейства и деца - близнаци;
7. Акт за смърт на родителя или родителите, ако детето е сирак или полусирак или друг документ за дете с един родител ;
8. Документ за заболявания на детето, съгласно Наредба за медицинска експертиза на работоспособността до 16 г. Удостоверява се с документ от ТЕЛК при над 50% трайна намалена работоспособност;
9. Удостоверение от висше учебно заведение;
10. Документ от Държавна агенция за закрила на детето, съгласно Закона за закрила на детето, че е налице предимство по: чл. 4 ал.1, т.2 - „настаняване в семейство на роднини или близки”, т.4 - „настаняване в приемно семейство”, т.7 - „ полицейска закрила”, „Център за настаняване от семеен тип” /с документ от съответната институция/;
11. Други документи, даващи право на ползване на предимство по чл. 15, ал. 1;
12. При подаване на документите, се представят и оригиналите на съответните документи, необходими за сверяване на данните.

Чл. 14. Приемът на документи за кандидатстване се извършва от директора на детската градина или от определено със заповед от него лице, което проверява документите, сверява данните и завежда подаденото заявление във входящия регистър с пореден номер.

Раздел III. Класиране

Чл.15. (1) Класирането при приема на деца в детските градини се осъществява на база точкова система, според събраните от всяко дете точки в низходящ ред по следните критерии:

1. Деца, живущи в района на съответната база на детската градина -

6 точки 5 точки 5 точки 4 точки

4 точки

4 точки

3 точки

2 точки

1 точка

1. Деца - близнаци, тризнаци и т.н -
2. Деца сираци и полусираци или деца от приемно семейство -
3. Деца, чийто родители са редовни студенти -

5 Деца с увреждания над 50% и/или деца с хронични заболявалия,

посочени в Приложение № 5 към чл.21, т. 7 от Наредба 19 за експертиза за инвалидност на децата до 16 годишна възраст -

1. Деца със специални образователни потребности -
2. Деца, чийто брат /сестра/, посещава същата детска градина -

8 Дете от многодетно семейство -

9 Постоянен или настоящ адрес на територията на общината на поне единия от родителите /настойниците

Чл.16. (1) Класирането на децата се извършва от комисия в състав:

**Председател**: Директор на детското заведение

**Членове:** Представител на Дирекция ”Инвестиционна и хуманитарна политика”

Представител от Обществения съвет

Учителка от детското заведение

Медицинската сестра на детското заведение

(2) Комисията разглежда подадените за съответната учебна година заявления в срок до 30 юни на съответната година на прием.

(3) За резултатите от работата и решението си комисията съставя протокол, подписан от всички членове. В протокола, освен преценката за прием, задължително се описват причините, поради които се отказва прием на деца, както и причините, поради които се записват като резерви неприетите деца. В решението следва да се посочи и датата, на която протокола от работата на комисията се издава, като той следва да се постави на видно място в детската градина. Решението на комисията е окончателно.

(4) В случаите на равен брой точки, децата се класират по възходящ ред на входящия номер на заявлението.

(5) По силата на чл. 192 от ЗПУО в група в детска градина могат да се обучават до три деца със специални образователни потребности.

Раздел IV. Записване

Чл.17. Резултатите от класирането се поставят на видно място в съответната база на детска градина.

Чл.18.(1) Процедурата по записване на децата се осъществява по следния ред:

1. Списъкът на приетите деца се изнася на видно място в съответната детска градина и на електронната страница на градината до 10 юли.
2. От 15 до 31 юли родителите/настойниците на приетите деца писмено декларират желанието си детето им да бъде записано в съответната детска градина.
3. При непотвърждаване в посочения срок, свободните места се попълват от чакащи неприети деца, при спазване на посочените в чл. 15, ал. 1 критерии.
4. Свободно място по смисъла на тази наредба за деца от първа възрастова група е незаето място към 01.08. на съответната година.

Чл.19. Приетите в първа възрастова група деца постъпват в детската градина на 1 септември на съответната година. В случай, че 1 септември е почивен ден, те постъпват в детската градина на първия следващ работен ден.

Чл.20. При съществуваща възможност на съответната детска градина, децата от първа възрастова група и яслена група се приемат и преди посочения срок.

Чл.21. Децата от останалите възрастови групи се приемат целогодишно при наличие на свободни места по реда на тази Наредба.

Чл.22 (1) Децата в трета и четвърта подготвителни възрастови групи, непосещавали детски градини, се приемат в базите на детската градина, които организират задължително предучилищно образование, в които има свободни места.

(2) Новоприетите в подготвителните групи деца постъпват в детската градина на 15 септември на съответната година. В случай, че 15 септември е почивен ден, те постъпват в детската градина на първия следващ работен ден.

Чл.23 (1) Детето постъпва в детска градина на територията на Община Дряново след представяне на изискуемите медицински документи съгласно чл. 4, ал. 2 от Наредба № 3/ 05.02.2007 г. на M3 за здравните изисквания към детските градини:

1. Здравно-профилактична карта на детето, попълнена от личния му лекар;

1. Еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детската градина;
2. Изследвания на кръв и урина, извършени в едноседмичен срок преди постъпване на детето в детската градина;
3. Данни от личния лекар, че на детето са извършени задължителните имунизации за възрастта;
4. Медицинска бележка от личния лекар за липсата на контакт със заразно болен, издадена не по-рано от 3 дни преди постъпване на детето в детската градина.

(2) Деца, на които не са извършени задължителните имунизации за възрастта, могат да се приемат в детска градина, когато са налице трайни противопоказания за имунизирането им и са освободени по реда на Наредба № 15 от 2005 г. за имунизациите в Република България, срещу представен документ за това обстоятелство.

Раздел V. Преместване

Чл.24 (1) Децата могат да бъдат премествани от една в друга детска градина след подаване на писмено заявление от родителите/настойниците им до директора на детската градина.

1. Децата от подготвителните групи могат да бъдат премествани след подаване на писмено заявление от родителите/настойниците им до директорите на приемащата и изпращащата детска градина и училища.
2. Преместването на децата от подготвителните групи се извършва с Удостоверение за преместване.
3. За извършеното преместване на децата от подготвителните групи, директорът на приемащата детска градина писмено информира Кмета на Община Дряново.
4. Промяната в списъчния състав на децата от подготвителните групи се утвърждава като промяна в Списък образец № 2.
5. Преместване на дете в друга детска градина е възможно само след заплащане на дължимите такси за ползване на детска градина по чл. 22 от Наредбата за определянето и администрирането на местните такси и цени на услуги на територията на община Дряново.

Раздел VI. Отписване

Чл.25. (1)Децата се отписват от детската градина по изразено писмено желание на родителите/настойниците;

(2) При постъпване на детето в І клас;

(3) При системно неспазване от родителите на реда и условията, определени в настоящата Наредба;

(4) При нередовно заплащане на таксата в определения срок

Раздел VII. Контрол

Чл.26. Контролът по спазване на реда за приемане на децата в общинските детски градини, определен в настоящата наредба, се осъществява от Кмета на Община Дряново или от упълномощени от него лица.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Наредбата за условията и реда за записване, отписване и преместване на децата в предучилищна възраст в детските градини на територията на Община Дряново е разработена на основание чл.59, ал. 1 от Закона за предучилищното и училищното образование.

§2. Наредбата отменя досега прилаганите одобрени от Кмета на Община Дряново Правила за приемане на деца в общинските детски градини и детски ясли на територията на Община Дряново.

§3. Тази Наредба влиза в сила от 01.12.2016 г. и може да бъде променяна или допълвана при необходимост с решение на Общински съвет - Дряново.

§4. Наредбата е приета на заседание на Общински съвет - Дряново с Решение № ..

от и влиза в сила от на която дата следва да се публикува на

електронната страница на Община Дряново.